|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 06** | | ОДЕЉЕЊЕ**: V** | | ДАТУМ**:** |
| Наставна тема: | **AU COLLÈGE** | | | |
| Наставна јединица: | **En classe, les nombres à 69** | | | |
| Тип часа: | Обрада | | | |
| Циљ часа: | Упознавање ученика са вокабуларом везаним за учионицу као и употреба и утврђивање бројва до 69. | | | |
| Образовни и васпитни задаци: | **Образовни:**  - усвајање нове лексике, а у вези са предметима који се могу наћи у учионици или су нам потребни на часу  **Васпитни:**  - оспособљавање ученика за пристојном комуникацијом на француском језику  **Функционални:**  - развијање способности употребе вокабулара у вези са школом | | | |
| Облик рада: | Фронтални, индивидуални | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник позове ученике да отворе радне свеске како би проверио домаћи задатак. Још једном да се назначи да је јако битно да наставник има повратну информацију како ученици раде домаћи задатак, јер се очекује од њих да доста раде код куће, с обзиром да се учи пуно непознатих ствари на почетним часовима језика. Ученици ће усмено изражавати своје одговоре и наставник се труди да сваки ученик учествује на часу. | | | |
| **Главни део:**  (35 минута) | **Dans la classe (**уџбеник, страна 12, 1. задатак)  Наставник позове ученике да отворе уџбенике на страни број 12. Наставник пусти аудио-снимак и објасни ученицима да је реч о предметима који су у вези са школом. Наставник понови поступак још једанпут. Ученици и даље посматрају илустрације, али сада они понављају називе предмета.  Посматрају слику испод илустрација и сада траже предмете који су именовани у претходном задатку именујући их на француском. Оно што је јако битно, ученици морају да изговоре и одговарајући неодређени члан уз именицу. У почетку ће им то представљати потешкоћу, јер нису стекли навику, нису се сусретали у српском језиком са том појавом. Такође им треба скренути пажњу да именице у француском и српском језику нису истог рода, ту ће највише грешака правити.  Сада све оне предмете које су сусрели у уџбенику треба да нацртају у свесци и да их именују на француском, исписујући тако лексику у своју свеску, без обзира на цртеж, у почетку ученици треба да имају и превод речи у свесци. Ученици наводе све именице које су научили до сада, знају да их наведу са одређеним или неодређеним чланом.  **Activité 2,3,4**  Наставник замоли ученике да обрате пажњу на слику и да усмено именују школске предмете.Такође, ученици изводе закључак да се код именица , придева додаје **s** за множину.  У следећој активности се захтева од ученика да поставе по три предмета испред себе и по групама броје колико има чега одређене врсте....  **Уџбеник, страна 13, Les nombres**  Наставник замоли ученике да заједно са њим изговарају бројеве до 20 а десетице до 70. Уједно им исписује на табли све десетице и позива децу да хорски понове све бројеве које он изговори.  **Activité 10**  Наставник позове ученике да заједно погледају десету вежбу и језичке изразе који су исписани у облачићима и наглашава да поједине изразе могу подједнако да изговарају како ученици тако и професори. Такође сви хорски изговарају и понављају, након чега наставник постави питања:   * *Que dit le professeur?* * *Que disent les élèves?* | | | |
| **Завршни део:**  (5 минута) | У овом делу часа ученици ће уз наставникову помоћ покушати да именују предмете не картицама које наставник претходно залепи на таблу. Овај задатак може представљати игру коју ће ученици играти за поене , што ће свакако додатно побудити њихово интересовање за меморисањем речи на француском језику.    **Домаћи задатак:**  Радна свеска, страна 10, 1. Задатак, страна 11, 2. задатак. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |