|  |  |  |  |  |  |  |
| --- | --- | --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | | | |
| УЏБЕНИК: **Nouveau Pixel 1** | | | | | ИЗДАВАЧ: **Дата Статус** | |
| НАСТАВНИК**:** | | | | | | |
| ЧАС БРОЈ**: 04** | | | | ОДЕЉЕЊЕ**: V** | | ДАТУМ**:** |
| Наставна тема: | | **AU COLLÈGE** | | | | |
| Наставна јединица: | | **La Rentrée, les adjectifs qualificatifs** | | | | |
| Тип часа: | | Обрада | | | | |
| Циљ часа: | | Упознавање ученика са описним придевима као и вокабулара везаног за физички опис; коректна употреба израза *c`est, il/elle est.* | | | | |
| Образовни и васпитни задаци: | | **Образовни**:   * усвајање нових правила читања, усвајање описних придева, разликовање мушког и женског рода придева   **Васпитни**:   * пружање мотивације учениику за учење француског језика   **Функционални**:   * правилна употреба родова придева у комуникацији | | | | |
| Облик рада: | | Фронтални, индивидуални | | | | |
| Наставне методе: | | Аудио-визуелна, текстуална, демонстративна, метод писања, метода практичне активности | | | | |
| Наставна средства: | | Уџбеник, радна свеска, картице, слике, часописи, цд плејер, табла, маркер/креда | | | | |
| Корелација са другим предметима: | | Енглески језик, српски језик | | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | | | |
| **Уводни део:**  (5 минута) | | Ученици ће вероватно на своју иницијативу захтевати да сви заједно отпевају песмицу *Bonjour mes amis.* Затим ће желети и појединачно да је отпевају и то би биo идеалан тренутак да их наставник додатно мотивише за учење језика. Након тога наставник изабере насумично пар ученика од којих захтева да се представе у форми дијалога одговарајући и поставњајући питања. | | | | |
| **Главни део:**  (35 минута) | | **Dans la cour du collège (**уџбеник , страна 10, 1.задатак)  Захтевати од ученика да отворе уџбенике на страни број 10 и да послушају дијалог1 и дијалог 2, гледајући слику без текста. Наставник пушта ученицима снимак други пут уз подршку текста, а затим им поставља питања да види колико и како су разумели текст:   * *Qui parle? De qui/ quoi?* * *Qui peut être chacun des personnages?*   Након тога настивник пушта аудио-снимак број 2 и захтева од ученика да одговоре писмено , индивидуално или у групи, на постављена питања.  Одговори: a. Berzot/ b. Julie / c. 19 ans  Наставник може поново да пушта снимак и да га прекида после краћих пауза да би ученици могли да понављају дијалоге, вежбајући изговор.    **Уџбеник , страна 11.**  После увежбавања изговора, наставник захтева од ученика да у групама од по двоје ураде трећу вежбу која за циљ има повезивање текста са илустрацијама.  У следећем кораку наставник исписује табелу на табли која садржи одређени и неодређени члан, као и придеве који се спомињу у тексту. Даје објашњења ученицима да се за женски род придева додаје једно е на крају речи:   * *Blond/blond****e*** * *Brun/brun****e*** * *Joli/joliе*   Али исто тако објашњава и облике придева који имају исти облик за мушки и женски род:   * *Jeune/jeune* * *Sympathique/ sympathique*   Посебну пажњу наставник посвећује нечему чега нема у српском језику, а реч је о неодређеном и одређеном члану. Тај члан су ученици већ сретали до сада, али јако је битно да ученици одмах схвате разлику између неодређеног и одређеног члана. Најбоље се то уочава на следећем примеру:  *Je vois une fille.*  *Je vois la fille de Monsieur Dubois.*  Наставник објасни ученицима да у првом случају може бити реч о било којој девојчици,а у другом случају се тачно зна о којој девојчици је реч, само је једна ћерка господина Дибоа. Из тога ученици сами треба да извуку закључак када се користи одређени, а када неодређени члан. | | | | |
| **Завршни део:**  (5 минута) | | У овом делу часа ученици ће уз наставникову помоћ покушати да опишу друга из клупе. Сада ће применити оно научено, личне заменице, презент глагола être, као и описне придеве. Очекивани одговори ученика: Il brun, il sympa..., наставник стално понавља како ученици треба да формирају реченицу на француском. За њих, као почетнике, субјекат стоји на првом месту, затим предикат, па све остале допуне. Такође је битно, што ће им бити потребно и за убудуће, објаснити да реченице треба да буду што краће, јер ће тако најлакше и објаснити оно што су желели да кажу.  **Домаћи задатак:**  Радна свеска, страна 9, 4, 5, 6. задатак. Наставник такође тражи од ученика да код куће почну да уписују речи у мали речник и креирају своје сопствене речнике што ће им олакшати учење речи и језика. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | | | |
| Проблеми који су настали и како су решени: | | | | | | |
| Следећи пут ћу променити/другачије урадити: | | | | | | |
| Општа запажања: | | | | | | |