|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Nouveau Pixel 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 17** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 2**  **JOYEUX ANNIVERSAIRE** | | | |
| Наставна јединица: | **L`invitation** | | | |
| Тип часа: | Утврђивање | | | |
| Циљ часа: | Утврђивање одричног облика и употреба у комуникацији; развијање комуникације на француском | | | |
| Образовни и васпитни задаци: | **Образовни:**   * обнављање знања у вези са презентом глагола и одричним обликом   **Васпитни:**   * развијање способности код ученика да прихвате или одбију нечији позив   **Функционални:**   * оспособљавање ученика да користе презент глагола и негацију у писаном и говорном језику | | | |
| Облик рада: | Фронтални, индивидулани, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (5 минута) | Наставник прегледа домаћи задатак ученика и даје сугестије и додатна објашњења у вези са реченицама.  **Радна свеска, страна 20, 1.,2.задатак**  Наставник позове ученике да отворе радне свеске на страни број 20. У првом задатку треба да напишу ко одбија позив за рођенданску прославу, а ко не одбија.  Ученици преслушавају аудио снимак два телефонска разговора (задатак број 2), ученици треба да прецртају нетачан одговор или да заокруже тачан. | | | |
| **Главни део:**  (34 минута) | Наставник захтева од ученика да саставе позив за рођенданску прославу.  Наставник подели ученике у три групе. Једна група ће имати задатак да састави позив путем поруке, друга група путем мејла, трећа ће направити позивницу.  У свакој групи по један ученик ће тако слати позив другом, док ће други одговарати потврдно или одрично. На тај начин ће провежбати слање порука, негацију и презент глагола на ER, као и презент глагола aller.  Када ученици заврше своје радове представиће их пред целим одељењем.  Ученици раде задатке уз наставникову помоћ и подршку.  Затим ће наставник замолити ученике да најпре у својим свескама, а затим и на табли испишу презент глагола:  *inviter; chanter; aller; arriver; être и avoir.*  **Livret de grammaire, страна 7, 1., 2.задатак**  Наставник замоли ученике да отворе седму страну граматичког додатка и објасни захтев првог задатка. Ученици усмено одговарају на постављена питања, док у другом задатку, ученици треба да поређају речи по реду.  Када добију питања од измешаних речи за домаћи задатак треба да писмено одговоре. | | | |
| **Завршни део:**  (6 минута) | Како би се одржала динамика часа, ученике треба забавити и у овом делу часа им предложити игру.  Наставник на табли нацрта табелу, као за игру икс-окс. У сваком пољу наставник напише по неко слово.  Задатак ученика је да одаберу поље са једним словом, које они желе и да што пре, исправно на табли напишу реч која почиње тим словом. Ученици су подељени у две екипе, победничка је она екипа која уписивањем икс или окс у пољу споји три своја знака у хоризонтали, вертикали или дијагонално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |